Document ID: 32008R0182

REGULAMENTUL (CE) NR. 182/2008 AL COMISIEI
din 28 februarie 2008
de modificare a Regulamentului (CE) nr. 1146/2007 de adoptare a unui plan privind atribuirea statelor membre de resurse imputabile exercițiului 2008 pentru furnizarea de produse alimentare provenind din stocurile de intervenție pentru persoanele cele mai defavorizate din Comunitate
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1), în special articolul 43 litera (g),
întrucât:
(1)
Ținând cont de creșterea semnificativă a prețurilor la alimente în a doua jumătate a anului 2007, resursele financiare puse la dispoziția statelor membre pentru planul anual de distribuție pentru 2008 au fost mai mari în bugetul final decât resursele prevăzute în Regulamentul (CE) nr. 1146/2007 al Comisiei (2). Aceste noi resurse disponibile ar trebui atribuite statelor membre pe baza cererilor și a nevoilor acestora, comunicate conform articolului 1 alineatele (1) și (2) din Regulamentul (CEE) nr. 3149/92 al Comisiei din 29 octombrie 1992 de stabilire a normelor de punere în aplicare a furnizării de alimente din stocurile de intervenție pentru persoanele cele mai defavorizate din Comunitate (3).
(2)
Prin urmare, Regulamentul (CE) nr. 1146/2007 ar trebui modificat în consecință.
(3)
Comitetul de gestionare a organizării comune a piețelor agricole nu a emis un aviz în termenul stabilit de președintele său,
ADOPTĂ PREZENTUL REGULAMENT:
Articolul 1
Anexele la Regulamentul (CE) nr. 1146/2007 se modifică în conformitate cu anexa la prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 februarie 2008.

Labels: 5
0
3
6
18